EkBass/fiwiki-20250220-pages-articles huggingface dataset:
Kari O. Sohlberg

Kari Olavi Sohlberg (s. 16. lokakuuta 1940 Helsinki) on suomalainen yritysjohtaja ja autourheiluvaikuttaja. Hän toimi suomalaisen autourheilun keskusliiton AKK-Motorsportin hallituksen puheenjohtajana vuosina 1982–2011, kansainvälisen autourheiluliiton FIA:n hallituksen jäsenenä vuosina 1993–2001 ja 2003–2005 ja FIA:n rallikomission puheenjohtajana 2000-luvun alussa. Sohlberg palkittiin elämänurapalkinnolla Suomen urheilugaalassa tammikuussa 2016. Rallikuljettajana hän voitti ensimmäisen Tunturirallin vuonna 1966. Sohlbergin vanhemmat olivat toimitusjohtaja, vuorineuvos Olavi Sohlberg ja Doris Benita Maria von Stackelberg. Sohlberg valmistui Helsingin kauppakorkeakoulusta ekonomiksi vuonna 1967 ja kauppatieteiden maisteriksi vuonna 1971.Kuka kukin on 1978: henkilötietoja nykypolven suomalaisista, s. 921. Helsinki: Otava, 1978. Työuransa hän teki perheyritys G. W. Sohlbergissä, jonka toimitusjohtaja hän oli vuosina 1973–2001. == Muuta == Kari O. Sohlbergin vaimo, kenttäratsastuksen olympiaedustaja Tutu Sohlberg (o.s. Bärlund) ja nyrkkeilijä Gunnar Bärlund olivat serkuksia. Sohlbergien tytär Tiina puolestaan on aviossa Peter Tallbergin pojan Andreasin kanssa, joka seurasi appeaan G. W. Sohlberg Oy:n toimitusjohtajana. Sohlbergien pojat Mika Sohlberg ja Kristian Sohlberg ovat kilpailleet ralliautoilussa, ja Mika on toiminut myös urheilumanagerina. == Lähteet == == Aiheesta muualla == * Luokka:Suomalaiset yritysjohtajat Luokka:Suomalaiset urheiluvaikuttajat Luokka:Moottoriurheilun henkilöt Luokka:Vuorineuvokset Luokka:Vuonna 1940 syntyneet Luokka:Elävät henkilöt
TrackMania (pelisarja)

TrackMania on Nadeon kehittämä ajopelisarja. Sarjan ensimmäinen osa julkaistiin vuonna 2003. == Pelit == Vuosi Peli 2003 TrackMania 2005 TrackMania Sunrise 2006 TrackMania United 2007 TrackMania Forever 2008 Trackmania United Forever 2008 TrackMania Nations Forever 2008 TrackMania DS 2010 TrackMania Turbo (DS) 2011 TrackMania 2 2011 TrackMania 2: Canyon 2013 TrackMania 2: Stadium 2013 TrackMania 2: Valley 2016 TrackMania Turbo 2017 TrackMania 2: Lagoon 2020 TrackMania Luokka:Videopelisarjat
Kuuban viisikko

Kuuban viisikolla viitataan viiteen Kuuban tiedustelupalvelun jäseneen, jotka vangittiin Yhdysvalloissa vakoilusta syytettynä. Gerardo Hernández, Antonio Guerrero, Ramón Labanino, Fernando González ja Rene González lähetettiin Yhdysvaltoihin, Miamiin Fidel Castron hallituksen toimesta keräämään tietoja kuubalaisista maanpakolaisryhmistä. Castron hallinnon tiedustelu-upseerit (jotka muodostivat niin sanotun ”ampiaisverkoston”) pyrkivät soluttautumaan Miamissa sijaitseviin anticastrolaisiin ryhmiin tehtävänään kerätä tietoa ryhmistä ja välittää tieto Castron hallinnolle. Yhdysvaltain hallitusta lähellä olleet järjestöt seurasivat pitkään Castron hallinnon tiedustelu- upseerien liikkeitä. Tiedustelu-upseerit pidätettiin vuonna 1998 sen jälkeen, kun kuubalaiset hävittäjät olivat vuonna 1996 ampuneet alas kaksi pienlentokonetta, jotka kuljettivat neljää anticastrolaista Brothers to Rescue-järjestön jäsentä. Kuuban viisikkoa syytettiin muun muassa vakoilusta ja osallisuudesta vuoden 1996 pienkoneiden alasampumisiin. Heidät tuomittiin Miamissa vuonna 2001. Kolme heistä sai alun perin elinkautiset vankeusrangaistukset, kun loput kaksi saivat 15-19 –vuoden pituiset vankeustuomiot. Kuuban kommunistinen hallinto sanoi tiedustelu-upseerien ainoastaan seuranneen anticastrolaisten liikkeitä ja kiisti heidän vakoilleen Yhdysvaltoja. == Reaktiot == Kuuban hallinto ei aluksi reagoinut viiden tiedustelu-upseerin pidätyksiin, mutta suhtautuminen muuttui kriittisemmäksi aikaa myöten. Kuuban hallinto totesi, että Hernández, Guerrero, Labanino, González & González olivat isänmaansa asialla ja ehkäisivät Kuubaa vastaan suunniteltuja terrori-iskuja ollen siten poliittisia vankeja. Hallinto pyrki myös osoittamaan George W. Bushin julistaman terrorisminvastaisen sodan kaksinaismoralistiseksi, kun terrorismia vastaan sotivassa maassa vangittiin tiedustelu-upseereita, jotka puolustivat omaa maataan terrorismilta. Amnesty International ilmaisi huolensa Miamin oikeudenkäynnin puolueellisuudesta ja siitä, ettei esimerkiksi kahden tiedustelu-upseerien vaimoja päästetty tapaamaan miehiään vankilassa. == Vapautukset == Gerardo Hernández, Ramón Labanino ja Antonio Guerrero vapautettiin joulukuussa 2014. Kuuban viisikosta kaksi, Rene ja Fernando González, oli vapautettu aiemmin, vuonna 2012. Kuuba vapautti vastineeksi vuonna 2009 pidätetyn Alan Grossin, jota syytettiin Kuuban kommunistisen hallinnon horjuttamisesta ja joka oli toimittanut saarelle ”kiellettyjä kommunikaatiovälineitä”. Kuubassa heitä oli vuosia juhlittu kansallisina sankareina. Kuuban hallinnon mukaan he olivat estäneet useita Kuubaan suunniteltuja terrori-iskuja miaminkuubalaisten tahoilta. ==Lähteet== Luokka:Kuuban historia Luokka:Yhdysvaltain historia
Anthony Lozano

Anthony Rubén Lozano Colón (s. 25. huhtikuuta 1993 Yoro, Honduras) on hondurasilainen jalkapalloilija. Pelipaikaltaan hän on hyökkääjä. Lozano edustaa Espanjan Segunda Divisiónissa pelaavaa Tenerifeä. == Lähteet == Luokka:Hondurasilaiset jalkapalloilijat Luokka:Vuonna 1993 syntyneet Luokka:Elävät henkilöt
Vääräjärvi

Vääräjärvi voi tarkoittaa seuraavia: * Vääräjärvi, järvi Espoon Velskolassa * Vääräjärvi, järvi Hartolassa * Vääräjärvi, järvi Hämeenkyrössä * Vääräjärvi, järvi Hämeenlinnassa * Vääräjärvi, järvi Joutsan Nakkerpohjalla * Vääräjärvi, eteläisempi järvi Joutsan Kurkijärvellä * Vääräjärvi, pohjoisempi järvi Joutsan Kurkijärvellä * Vääräjärvi, järvi Jyväskylän Herapohjalla * Vääräjärvi, järvi Jyväskylän Huhtasuolla * Vääräjärvi, järvi Jyväskylän Tikkakoskella * Vääräjärvi, järvi Jämsässä * Vääräjärvi, järvi Kauhajoella * Vääräjärvi, järvi Keuruulla * Vääräjärvi, järvi Kouvolan Ansalahdella * Vääräjärvi, järvi Kouvolan Jaalassa * Vääräjärvi, järvi Kouvolan Pökölässä * Vääräjärvi, järvi Kouvolan Vekaranjärvellä * Vääräjärvi, järvi Kuopiossa * Vääräjärvi, järvi Kuhmoisten Isojärvellä * Vääräjärvi, järvi Kuhmoisten Kylämässä * Vääräjärvi, järvi Kurun Kaidankylässä * Vääräjärvi, järvi Kyyjärvellä * Vääräjärvi, järvi Laukaassa * Vääräjärvi, järvi Mikkelin Kuomiokoskella * Vääräjärvi, järvi Oriveden Siikanevalla * Vääräjärvi, järvi Parkanossa * Vääräjärvi, järvi Ruokolahdella * Vääräjärvi, järvi Ruoveden Joensuussa * Vääräjärvi, järvi Ruoveden Muroleella * Vääräjärvi, järvi Ruoveden Väärinmajalla * Vääräjärvi, järvi Suonenjoella * Vääräjärvi, järvi Tampereen Aitoniemessä * Vääräjärvi, järvi Tampereen Jylhänperällä * Vääräjärvi, järvi Tampereen Vehokylässä * Vääräjärvet, kolme järveä Tampereen Kolunkylässä * Vääräjärvi, järvi Toivakan Haukanmaalla * Vääräjärvi, järvi Toivakan Ruuhimäellä * Vääräjärvi, järvi Viitasaarella lähellä Palorantaa * Vääräjärvi, järvi Viitasaarella lähellä Viitajärveä * Vääräjärvi, järvi Virtain Heinäperällä * Vääräjärvi, järvi Virtain Siekkiskylässä * Vääräjärvi, järvi Ylöjärven Vekaralla * Vääräjärvi, järvi Ylöjärven Värminmäellä * Vääräjärvi, järvi Äänekoskella * Vääräjärvi, asuntoalue Jyväskylän Ankeriasjärvellä * Vähä Vääräjärvi, järvi Kouvolan Pökölässä. Luokka:Järvien täsmennyssivut
Brayan Beckeles

Brayan Antonio Beckeles (s. 28. marraskuuta 1985 La Ceiba, Honduras) on hondurasilainen jalkapalloilija. Pelipaikaltaan hän on oikea laitapuolustaja. Beckeles edustaa Meksikon Primera Divisiónissa pelaavaa Necaxaa. == Lähteet == Luokka:Hondurasilaiset jalkapalloilijat Luokka:Vuonna 1985 syntyneet Luokka:Elävät henkilöt
Esteban Alvarado

Esteban Alvarado Brown (s. 28. huhtikuuta 1989 Siquirres, Costa Rica) on costaricalainen jalkapalloilija. Pelipaikaltaan hän on maalivahti. Alvarado edustaa Turkin Superliigassa pelaavaa Trabzonsporia. == Lähteet == Luokka:Costaricalaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Bismark Acosta

Bismark Gilberto Acosta Evans (s. 19. joulukuuta 1986 Santa Cruz, Costa Rica) on costaricalainen jalkapalloilija. Pelipaikaltaan hän on keskuspuolustaja. Acosta edustaa Norjan Tippeligaenissa pelaavaa Brannia. == Lähteet == Luokka:Costaricalaiset jalkapalloilijat Luokka:Vuonna 1986 syntyneet Luokka:Elävät henkilöt
Skagenröra

Skagenröra on salaattimainen ruotsalaisperäinen kastike, joka koostuu perinteisesti katkaravuista, majoneesista ja tillistä. Lisäksi on käytetty maun mukaan muita aineksia. Nykyään suosittuja aineksia ovat esimerkiksi ranskankerma, kermaviili, punasipuli ja sitruuna sekä muikun ja siian mäti. Ruotsin länsirannikolla käytetään usein myös jotakin särkilajia ja rapupuikkoja pieniksi paloiksi pilkottuina, jotta kastike saadaan ruokaisammaksi. Kastiketta tarjotaan tyypillisesti paahtoleipäviipaleen päällä, mutta monesti myös avokadon tai uuniperunan täytteenä. Nimitystä skagenröra käytetään usein myös Toast Skagen -tyyppisen voileivän päällysteestä. ==Lähteet== Luokka:Kastikkeet Luokka:Ruotsalainen keittiö
Hondurasin viittomakieli

Hondurasin viittomakieli (, LESHO) on kehittymässä oleva lähinnä kuurojen käyttämä viittomakieli, joka poikkeaa muista viittomakielistä. Sitä käytetään yli kymmenessä alkeiskoulussa. Kieltä ei ole onnistuttu standardisoimaan ja onkin todettu, että kielessä on erilaisia vivahteita eri osissa maata. Maan kuulovammaiset kokevat yleisesti muodostavansa etnolingvistisen kokonaisuuden ja pyrkivät yhtenäistämään viittomajärjestelmää. Kielen ISO 639 -tunnus on hds.http://www-01.sil.org/iso639-3/documentation.asp?id=hds ISO 639-3 == Katso myös == *Nicaraguan viittomakieli == Lähteet == Luokka:Hondurasin kielet Luokka:Viittomakielet
Nikkelihydroksidi

Nikkelihydroksidi (Ni(OH)2) on nikkeli- ja hydroksidi-ionien muodostama epäorgaaninen ioniyhdiste. Yhdistettä voidaan käyttää nikkeliakkujen, esimerkiksi nikkeli-kadmiumakkujen ja nikkelimetallihydridiakkujen, valmistamiseen, keramiikan värjäämiseen, elektrolyyttisissä nikkelipinnoituksissa ja muiden nikkeliyhdisteiden valmistukseen. ==Ominaisuudet== Nikkelihydroksidi on huoneenlämpötilassa vihreää amorfista jauhetta. Yhdisteen alkeiskoppi on heksagonaalinen ja rakenne muistuttaa kadmiumjodidin kiderakennetta. Se on käytännöllisesti katsoen veteen liukenematonta, mutta liukenee happoliuoksiin Ni2+-ioneina ja ammoniakkiliuoksiin ammiinikomplekseina. Kuumennettaessa nikkelihydroksidia 230-250 °C:n lämpötilaan se hajoaa nikkelioksidiksi ja vedeksi. Nikkelioksidi voidaan hapettaa nikkeli(III)oksidihydroksidiksi (NiO(OH)).Alvin J. Salkind, Martin Klein, Kathryn R. Bullock, John R. Pierson & Paul R. Gifford: Batteries, Secondary Cells, Kirk-Othmer Encyclopedia of Chemical Technology, John Wiley & Sons, New York, 2003. Viitattu 22.8.2016Keith Lascelles, Lindsay G. Morgan, David Nicholls & Detmar Beyersmann: Nickel Compounds, Ullmann's Encyclopedia of Industrial Chemistry, John Wiley & Sons, New York, 2005. Viitattu 22.8.2016 ==Valmistus ja käyttö== Nikkelihydroksidia voidaan valmistaa saostamalla liukoisen nikkelisuolan esimerkiksi nikkelisulfaatin vesiliuoksesta emäksen esimerkiksi kaliumhydroksidin avulla. Muodostuva saostuma suodatetaan ja kuivataan. Toinen tapa on saostaa sitä sähkökemiallisesti nikkelinitraattiliuoksesta nikkelielektrodien avulla. :NiSO4 \+ 2 KOH → Ni(OH)2 \+ K2SO4 Tärkein nikkelihydroksidin käyttökohde on akkujen valmistus. Siitä valmistetaan akkujen katodeita tai siitä voidaan valmistaa nikkelioksidihydroksidia, joka on niin ikään akkujen valmistukseen käytetty materiaali. Yhdistettä voidaan käyttää myös pinnoitettaessa metalleja nikkelillä, keramiikan värjäykseen ja muiden nikkeliyhdisteiden esimerkiksi nikkelikloridin valmistukseen. ==Lähteet== Luokka:Hydroksidit Luokka:Nikkeliyhdisteet
Deyver Vega

Deyver Antonio Vega Álvarez (s. 19. syyskuuta 1992 Quesada, Costa Rica) on costaricalainen jalkapalloilija. Pelipaikaltaan hän on keskikenttäpelaaja. Vega edustaa Norjan Tippeligaenissa pelaavaa Brannia. == Lähteet == Luokka:Costaricalaiset jalkapalloilijat Luokka:Vuonna 1992 syntyneet Luokka:Elävät henkilöt
Diego del Real

Diego Alan del Real Galindo (s. 6. maaliskuuta 1994) on meksikolainen yleisurheilija, joka kilpailee moukarinheitossa. Hän voitti Keski-Amerikan ja Karibianmeren mestaruuskilpailuissa (CAC) hopeaa vuonna 2013, Pohjois- Amerikan, Keski-Amerikan ja Karibianmeren mestaruuskilpailuissa (NACAC) pronssia vuonna 2015 sekä Keski-Amerikan ja Karibian kisoissa (CACG) kultaa 2018 ja hopeaa 2023. Hän saavutti alle 20-vuotiaiden Pan-Amerikan- mestaruuskilpailuissa kultaa 2013 ja hopeaa 2011. Rion olympialaisissa 2016 hän oli neljäs tuloksella 76,05 metriä. Budapestin MM-kilpailuissa 2023 hän sijoittui 12:nneksi. Ennätyksensä 78,68 metriä hän heitti Monterreyssä Meksikossa 24. elokuuta 2021. Tulos on myös Meksikon ennätys. Del Real on 185 senttimetriä pitkä ja painaa 100 kilogrammaa. == Lähteet == Luokka:Meksikolaiset moukarinheittäjät Luokka:Vuonna 1994 syntyneet Luokka:Elävät henkilöt
Choluteca (departementti)

Choluteca on Hondurasin kahdeksastatoista departementista eteläisin. Se sijaitsee Tyynen valtameren Fonsecanlahden rannalla ja rajoittuu idässä Nicaraguaan. Departementin pinta-ala on 4 211 km2 ja asukasluku noin 395 000 (2004). Alue jakautuu 16 kuntaan ja pääkaupungin nimi on myös Choluteca, joka on vielä samannimisen joen rannalla. Departementti on perustettu vuonna 1825 ja siitä on erotettu El Salvadoriin rajoittuva länsiosa Vallen departementiksi vuonna 1893. Paikannimen Cholutecan arvellaan tulevan siitä, että sinne on aikoinaan muuttanut cholotega eli choroteca-kansaa tolteekkien imperiumista. Espanjalaiset valloittajat saapuivat alueelle jo 1500-luvun alkupuolella ja liittivät sen Guatemalan provinssiin. Alueella on metsänsuojeluohjelma, ja mahdollisuuksia ekoturismille pidetään suotuisina. Panamericana-valtatie kulkee Cholutecan kautta. == Lähteet == Luokka:Hondurasin departementit
Imperator Nikolai I (1894)

Imperator Nikolai I () oli Venäjän keisarikunnan laivaston vuonna 1889 vesillelaskettu Imperator Aleksandr II -luokan taistelulaiva. == Valmistus == Alus tilattiin 1. tammikuuta 1886 Kaleeritelakalta Pietarista, missä köli laskettiin 4. elokuuta 1886. Alus laskettiin vesille 1. kesäkuuta 1889 ja valmistui heinäkuussa 1891.Gardiner, Robert s. 184 == Palvelus == Alus siirrettiin vuoden 1904 lopulla telakalle, missä se varustettiin kontra- amiraali Nikolai Nebogatovin Tyynenmeren laivaston 3. laivueen lippulaivaksi. Se lähti laivueen mukana Liepājasta 15. tammikuuta 1905 Tyynellemerelle. Alus vaurioitui lievästi Tsushiman meritaistelussa, kun siihen osui yksi 12 tuuman, kaksi kahdeksan tuuman ja kaksi kuuden tuuman kranaattia. Aluksella sai surmansa viisi ja haavoittui 35 miestä. Alus antautui laivueen pääosan mukana seuraavana päivänä. Alus liitettiin 6. kesäkuuta 1905 keisarillisen Japanin laivastoon, joka nimesi sen Ikiksi. Alus palveli tykistökoululaivana 12. joulukuuta 1910 saakka, jolloin alus luokiteltiin 1. luokan rannikkopuolustuslaivaksi ja koululaivaksi. Osa aluksen kuuden tuuman tykeistä poistettiin vuonna 1910 ja ne korvattiin kuudella 120 millimetrin 45 pituuskaliiperin tykeillä ja muutamalla 76,2 millimetrin 12 naulan tykillä. Alus poistettiin alusluettelosta 1. toukokuuta 1915 ja se upotettiin maalilaivana. == Lähteet == * * === Viitteet === Luokka:Imperator Aleksandr II -luokan taistelulaivat Luokka:Venäläiset Venäjän–Japanin sodan taistelulaivat
Mika Loppi

Mika Loppi on suomalainen speedway-kuljettaja. Hän ajaa kaudella 2016 Suomessa Porin Nopea Racingin riveissä sekä Ruotsissa 1 divisioonassa Team Finlandin joukkueessa. Luokka:Syntymävuosi puuttuu Luokka:Elävät henkilöt Luokka:Suomalaiset moottoripyöräilijät
Pikkulampi (Ylöjärvi)

Pikkulampi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma- alueeseen. Pikkulampi on osa Liesijoen aluetta. == Maantietoa == Lammen pituus on 250 metriä, leveys 100 metriä ja sen pinta-ala on 1,5 hehtaaria. Se sijaitsee Vekaran kylän luoteispuolella Isonmäenvuoren ja Tervalammen välisellä alueella. Järven ympäristössä vuorottelevat suot ja kallioiset mäet. Pikkulammen erottaa viereisestä Vääräjärvestä mäki, jonka sivutse laskee 70 metriä pitkä laskuoja Vääräjärveen. Lampeen laskee kuusi suo-ojaa, jotka tuovat sekä lampea ympäröivältä suolta että kauemmasta Karvalamminsuolta niiden kuivatusvesiä. Rantaviivan pituus on 550 metriä. Ranta on kaakkoista puolta lukuun ottamatta soistunutta metsämaata. Lampi on autio eikä sinne johda teitä. Lähin tie ohittaa lammen 200 metriä etelässä ja sille pääsee Vekaran ja Vahon yhdistävältä tieltä. == Lähteet == Luokka:Liesijoen alue (Sipsiöjärven valuma-alue) Luokka:Viljakkalan järvet
British Independent Film Awards

British Independent Film Awards (BIFA) on vuosittainen elokuvapalkintogaala, jossa jaetaan palkintoja brittiläisille independent-elokuville. BIFA perustettiin Raindance-elokuvajuhlien perustajien Suzanne Ballantynen ja Elliot Groven idean pohjalta vuonna 1998. Palkintojen ehdokkaat julkaistaan marraskuun alussa ja itse juhla järjestetään marraskuun lopussa tai joulukuun alussa vuosittain. Ehdolla olevien elokuvien tulee täyttää tietyt kriteerit, elokuvan tulee esimerkiksi olla tarkoitettu teatterilevitykseen ja sen budjetin tulee olla alle 10 miljoonaa puntaa. BIFA:n suojelijoita ovat muun muassa näyttelijät Helen Mirren, Michael Sheen, Ewan McGregor, Bill Nighy, Tilda Swinton ja Ray Winstone. == Palkintokategoriat == Vuonna 2016 palkintokategoriat ovat seuraavat: * Paras brittiläinen independent-elokuva * Paras ulkomainen independent-elokuva * Paras brittiläisen independent-elokuvan ohjaus * Douglas Hickox -palkinto (Esikoisohjaus) * Paras käsikirjoitus * Paras esikoiskäsikirjoitus * Lupaava tuottaja * Paras brittiläisen independent-elokuvan miespääosa * Paras brittiläisen independent-elokuvan naispääosa * Paras miessivuosa * Paras naissivuosa * Lupaavin tulokas * Paras tuotanto * Paras tekninen suoritus * Paras brittiläinen dokumenttielokuva * Paras brittiläinen lyhytelokuva * Richard Harris -palkinto (nimetty Richard Harrisin mukaan) * Discovery Award == Lähteet == == Aiheesta muualla == * Viralliset sivut Luokka:Elokuvapalkinnot Luokka:Yhdistyneen kuningaskunnan elokuva
Pyydyslampi (Ylöjärvi)

Pyydyslampi on Pirkanmaalla Ylöjärvellä Vekaran kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pyydyslampi on osa Liesijoen aluetta. == Maantietoa == Lammen pituus on 550 metriä, leveys 150 metriä ja sen pinta-ala on 6,6 hehtaaria. Se sijaitsee yli kolme kilometriä Vekarasta luoteeseen Tantereenmaan kaakkoispuolella. Maasto lammen ympärillä on soistunutta metsämaata. Siihen laskee kymmenen suo- ja metsäojaa, joista kaksi ojista alkavat Tervalammen maatilan pelloilta. Suurin ojista laskee lammen eteläpäähän ja se on kilometrin mittainen luontaisesti mutkitteleva oja, joka on Ala-Majaveden laskuoja. Lammen oma laskuoja lähtee lammen luoteispäästä ja se laskee Siltanevan läpi Vuorijärveen. Lampi on melko matala, mikä näkyy runsaana vesikasvillisuutena sekä suurena ja 70 metriä pitkänä saarena. Rantaviivan pituus on 1,8 kilometriä. Sekä eteläpään että luoteispään rannat ovat avosuota. Lampi on autio eikä sinne johda teitä. Lammen rannan läheisyyteen pääsee kaakkoispuolen peltoa tai koillispuolen metsäautotietä pitkin. == Lähteet == Luokka:Liesijoen alue (Sipsiöjärven valuma-alue) Luokka:Viljakkalan järvet
Johan Venegas

Johan Alberto Venegas Ulloa (s. 27. marraskuuta 1988 Puerto Limón, Costa Rica) on costaricalainen jalkapalloilija. Pelipaikaltaan hän on keskikenttäpelaaja. Venegas edustaa Major League Soccerissa pelaavaa Montreal Impactia. == Lähteet == Luokka:Costaricalaiset jalkapalloilijat Luokka:Vuonna 1988 syntyneet Luokka:Elävät henkilöt
Arlen López

Arlen López (s. 21. helmikuuta 1993) on kuubalainen amatöörinyrkkeilyn olympiavoittaja ja maailmanmestari. 178 senttimetriä pitkä López kilpailee keskisarjassa.https://www.rio2016.com/en/athlete/arlen-lopez López edustaa Guantanamo-seuraa.http://www.aiba.org/arlen-lopez-75-kg/ López saavutti olympiakultaa keskisarjasta vuoden 2016 kesäolympialaisista Rio de Janeirosta kaadettuaan finaalissa Uzbekistanin Bektemir Melikuzievin. MM-kilpailuista Lópezilla on yksi kulta vuodelta 2015. Vuoden 2015 Pan-Amerikan kisoista López saavutti kultaa keskisarjasta. Keski-Amerikan ja Karibian kilpailuista Lópezilla on yksi kulta ja nuorten MM-kilpailuista niin ikään yksi kulta. == Lähteet == Luokka:Kuubalaiset nyrkkeilijät Luokka:Kuubalaiset olympiavoittajat Luokka:Vuonna 1993 syntyneet Luokka:Elävät henkilöt
Rabbi Löw

Judah Löw ben Bezalel eli rabbi Löw (myös Judah Loew ben Bezalel ja Judah ben Bezalel Löw, ; 1512Golem Jewish Virtual Library -sivustolla tai 1525Allen, Judy: Fantasiatieto (Fantasy Encyclopedia, 2006). ISBN 951-1-21228-1. s. 119. Poznań, Puola – 17. syyskuuta 1609 Praha, Tšekki) oli juutalainen filosofi, joka toimi pitkään Prahan ja Mikulovin rabbina. Juutalaisten oppineiden keskuudessa hänet tunnetaan akronyymillä MaHaRaL, joka tulee sanoista ”Moreinu Ha-Rav Loew” (Opettajamme, rabbi Löw). Löw tunnetaan myös vanhasta Golem- tarusta, jonka mukaan Löw rakensi savesta golemin suojelemaan Prahan synagogaa ja ghettoa. Eräänä sapattia edeltäneenä perjantaina Löw oli unohtanut pysäyttää golemin, jolloin se yritti hyökätä synagogaan ja Löw joutui tuhoamaan sen. Kertomusten mukaan golemin jäänteet ovat Prahan Vanhanuuden synagogan ullakolla. Rabbi Löw on haudattu Prahan vanhalle juutalaiselle hautausmaalle. ==Elämä== Löw syntyi Poznańin kaupungissa Puolassa. Hänen isänsä oli rabbi Bezalel, jonka suku oli kotoisin Pyhässä saksalais- roomalaisessa keisarikunnassa sijainneesta Wormsin kaupungista. Löwin setä Jacob ben Chajim (k. 1574) oli keisari Ferdinand I:n julistama keisarikunnan rabbi (Reichsrabbiner) ja hänen veljensä oli tunnettu juutalainen oppinut. Löwistä tuli rabbi vuonna 1553. Löwillä oli vaimo, Pearl, jonka kanssa sai kuusi tytärtä ja pojan nimeltä Bezalel, josta tuli myös rabbi. ==Lähteet== Luokka:Rabbit Luokka:Juutalaiset filosofit
Luisito Pie

Luis "Luisito" Pie (s. 4. maaliskuuta 1994 Bayaguana) on dominikaanilainen taekwondoin ja olympiamitalisti. 183 senttimetriä pitkä ja 57 kilogrammaa painava Pie kilpailee alle 58-kiloisten sarjassa.https://www.rio2016.com/en/athlete/luisito-pie Pie saavutti pronssia alle 58-kiloisista vuoden 2016 kesäolympialaisista Rio de Janeirosta. Mitali oli Dominikaanisen tasavallan ainoa noissa olympialaisissa. Vuoden 2015 Pan- Amerikan kisoista Torontosta Pie saavutti hopeaa alle 58-kiloisista.http://results.toronto2015.org/IRS/en/taekwondo/athlete- profile-n10132553-pie-luisito.htm Pan-Amerikan -mestaruuskilpailuista Piellä on kulta- ja hopeamitali sekä Keski-Amerikan ja Karibian kisoista yksi kultamitali.} Pien isä on haitilainen ja äidilläkin on sukujuuria Haitilla. == Lähteet == Luokka:Dominikaanilaiset taekwondoinit Luokka:Dominikaanilaiset olympiamitalistit Luokka:Vuonna 1994 syntyneet Luokka:Elävät henkilöt
Katherine Waterston

Katherine Boyer Waterston (s. 3. maaliskuuta 1980 Westminster, Lontoo) on englantilais­syntyinen yhdys­valtalainen näyttelijä. Hänet tunnetaan muun muassa rooleistaan elo­kuvissa Inherent Vice (2014), Steve Jobs (2015) ja Ihme­otukset ja niiden olin­paikat (2016). Vuonna 2017 hän esiintyy elo­kuvassa Alien: Covenant. == Varhainen elämä == Hänen isänsä on Kova Laki -sarjasta tunnettu näyttelijä Sam Waterston. == Filmografia == Elokuvat Elokuvat Elokuvat Elokuvat Vuosi Nimi Rooli 2007 Michael Clayton Third Year 2007 The Babysitters Shirley Lyner 2008 Good Dick Katherine 2009 Taking Woodstock Penny 2011 Enter Nowhere Samantha 2012 Robot & Frank Shop­girl 2012 Being Flynn Sarah 2012 The Letter Julie 2012 The Factory Lauren 2013 Almost in Love Lulu 2013 Night Moves Anne 2013 The Disappearance of Eleanor Rigby Charlie 2014 Manhattan Romance Carla 2014 Glass Chin Patricia Petals O’Neal 2014 Inherent Vice Shasta Fay Hepworth 2015 Queen of Earth Virginia 2015 Sleeping with Other People Emma 2015 Steve Jobs Chrisann Brennan 2016 Fluidic Tell 2016 Ihme­otukset ja niiden olin­paikat Porpentina ”Tina” Goldstein 2017 Alien: Covenant Daniels 2018 Ihmeotukset: Grindelwaldin rikokset Porpentina ”Tina” Goldstein 2019 Amundsen Bess Magids 2020 The World to Come Abigail 2022 Ihmeotukset: Dumbledoren salaisuudet Porpentina ”Tina” Goldstein 2022 Babylon Estelle 2023 Asphalt City Nancy 2023 The End We Start From O == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Vuonna 1980 syntyneet Luokka:Elävät henkilöt
Haiti kesäolympialaisissa 2016

Haiti osallistui Rio de Janeiron olympialaisiin vuonna 2016 kymmenen urheilijan joukkueella. Lipunkantajana avajaisissa toimi painija Asnage Castelly. == Joukkue == === Judo === *Josue Deprez - Miesten alle 73 kg === Nyrkkeily === *Richardson Hictins - Miesten alle 64 kg === Paini === *Asnage Castelly - Miesten alle 74 kg vapaapaini === Painonnosto === *Edouard Joseph - Miesten alle 62 kg === Taekwondo === *Anita Louissant - Naisten alle 67 kg === Uinti === *Frantz Dorsainvil - Miesten 50 metrin vapaauinti *Naomy Grand'Pierre - Naisten 50 metrin vapaauinti === Yleisurheilu === Haiti sai kolme paikkaa Rio de Janeiron olympialaisten yleisurheiluihin . *Jeffrey Julmis - Miesten 110 metrin aitajuoksu *Darrell Wesh - Miesten 100 metrin juoksu *Mulern Jean - Naisten 100 metrin aitajuoksu == Lähteet == Luokka:Haiti olympialaisissa Luokka:Valtiot kesäolympialaisissa 2016
Ummikot ulkomailla

Ummikot ulkomailla on 19. tammikuuta 2016 Nelonen-kanavalla alkanut tositelevisiohjelma, jossa seurataan ensimmäiselle ulkomaanreissuille lähteviä suomalaisia. Juontajana toimii Sara Sieppi.Plaza.fi Toinen tuotantokausi alkoi 21. syyskuuta 2016 Jim-kanavalla, ja sitä juonsi Jukka Rasila.Nelonen.fi Ohjelmassa on matkustettu Alankomaissa, Britanniassa, Espanjassa, Irlannissa, Italiassa, Itävallassa, Kreikassa, Kroatiassa, Latviassa, Luxemburgissa, Puolassa, Ranskassa, Saksassa, Tanskassa, Tšekissä, Turkissa ja Unkarissa. == Jaksot == === Ensimmäinen tuotantokausi === Jakso Nimi Ensiesitys 1\. Montpellier & Budapest 19. tammikuuta 2016 2\. Praha & Berliini 26. tammikuuta 2016 3\. Rooma & Belek 2. helmikuuta 2016 4\. Barcelona & Pariisi 9. helmikuuta 2016 5\. Nizza & Luxemburg 16. helmikuuta 2016 6\. Krakova & Amsterdam 23. helmikuuta 2016 7\. Fuengirola & Istanbul 1. maaliskuuta 2016 8\. Dubrovnik & Ronda 8. maaliskuuta 2016 9\. Torremolinos & Fethiye 15. maaliskuuta 2016 10\. Dublin & Madrid 22. maaliskuuta 2016 11\. Hampuri & Kappadokia 29. maaliskuuta 2016 12\. Venetsia & Lontoo 5. huhtikuuta 2016 === Toinen tuotantokausi === Jakso Nimi Ensiesitys 1\. Berliini & Kööpenhamina 21. syyskuuta 2016 2\. Split & Mallorca 28. syyskuuta 2016 3\. Praha & Riika 5. lokakuuta 2016 4\. Ateena & Amsterdam 12. lokakuuta 2016 5\. Dalyan & Salzburg 19. lokakuuta 2016 6\. Ventimiglia & Venetsia 26. lokakuuta 2016 7\. Brighton & Pamukkale 2. marraskuuta 2016 8\. Budapest & Karlovy Vary 9. marraskuuta 2016 ==Lähteet== Luokka:2010-luvun suomalaiset tositelevisiosarjat
Ala-Majavesi

Ala-Majavesi on Pirkanmaalla Ylöjärvellä Vekaran kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ala-Majavesi on osa Liesijoen aluetta. == Maantietoa == Lammen pituus on 500 metriä, leveys 200 metriä ja sen pinta-ala on 6,3 hehtaaria. Se sijaitsee Isonmäenvuoren kallioalueen pohjoispuolella kangasmaastossa. Siihen laskee neljä ojaa, joista yksi on Ylä-Majaveden 50 metriä pitkä laskuoja. Etelärantaan laskevat kaksi ojaa tuovat kuivatusvesiä Mätäsniemen maatilan pelloilta, jotka rajautuvat rantaan. Järven oma laskuoja lähtee sen luoteispäästä ja se laskee kilometrin jälkeen Pyydyslampeen. Veden laskennallinen viipymä järvessä on 6 vuorokautta. Rantaviivan pituus on 1,2 kilometriä. Itärantaa seuraa Vekaran ja Vahon välinen tie. Rantaan on rakennettu kolme vapaa-ajan asuntoa. == Vedenlaatu == Järven vedenlaatua on tutkittu kerran talvella vuonna 2011. Vesi oli järven valuma-alueen muiden järvien tavoin ruskean väristä ja sen humuspitoisuus oli suuri. Se johtui valuma-alueella olevien suo- ja metsäalueiden valumien humuspitoisuudesta. Suoalueiden valumat olivat aiheuttaneet veden happamoitumisen, mutta koska puskurikyky happamoitumista vastaan oli tyydyttävä, ei happamuustason pH-arvo 6,0 alittunut. Järven ravinteet olivat karuille järville ominaiset. Typpipitoisuudet olivat luontaista tasoa ja fosforipitoisuudet olivat talvella matalat. Kesällä fosforia oli lievästi rehevöityneiden järvien tasoa. Kun happipitoisuutta tutkittiin talvella 2011, oli se pienentynyt voimakkaasti. Happea oli vedessä välttävästi ja esimerkiksi metrin syvyydessä sitä oli 2,2 milligrammaa litrassa vettä (mg/l), jolloin hapen kyllästysaste oli enää 27 %. Happea kulutti runsas humuksen määrä vedessä, mutta koska uutta vettä tuli järvialtaaseen nopeasti, pysyi happipitoisuus mainitunlaisena. Talvi saattoi olla tässä suhteessa tavallista huonompi. Kesällä happitilanne on yleensä huomattavasti parempi. Ala-Majavesi soveltui virkistyskäyttöön tyydyttävästi. Arviota heikensivät happitalouden ongelmat, happamuus ja humuspitoisuus. Vedenlaatu oli lähellä hyvää luokkaa. == Lähteet == Luokka:Liesijoen alue (Sipsiöjärven valuma-alue) Luokka:Viljakkalan järvet
Ismael Hernández

Ismael Marcelo Hernández Uscanga (s. 21. tammikuuta 1990) on meksikolainen nykyaikaisen viisiottelija ja olympiamitalisti. Hernández on 178 senttimetriä pitkä ja painaa 64 kilogrammaa.https://www.rio2016.com/en/athlete/ismael- marcelo-hernandez-uscanga Hernández saavutti yllättäen olympiapronssia vuoden 2016 kesäolympialaisista Rio de Janeirosta.http://expansion.mx/estilo/2016/08/20/sorpresa-en-el-pentatlon- moderno-con-el-mexicano-ismael-hernandez Hänestä tuli historian ensimmäinen meksikolainen nykyaikaisen viisiottelun olympiamitalisti. == Lähteet == Luokka:Meksikolaiset nykyaikaiset viisiottelijat Luokka:Meksikolaiset olympiamitalistit Luokka:Vuonna 1990 syntyneet Luokka:Elävät henkilöt
Tony Yoka

Tony Victor James Yoka (s. 28. huhtikuuta 1992 Pariisi) on ranskalainen amatöörinyrkkeilyn olympiavoittaja ja maailmanmestari. 200 senttimetriä pitkä Yoka kilpailee superraskaassa sarjassa.https://www.rio2016.com/en/athlete/tony-victor-james-yoka Oikeakätinen Yoka edustaa Boxing Amical Les Mureauxia ja hänen valmentajinaan toimivat Luis Mariano González ja Xavier Noel.http://www.aiba.org/tony- yoka-91kg/ Yoka saavutti olympiakultaa superraskaasta sarjasta vuoden 2016 kesäolympialaisista Rio de Janeirosta kukistaen finaalissa Ison-Britannian Joe Joycen. MM-kilpailuista Yokalla on yksi kulta vuodelta 2015. Vuoden 2015 Euroopan kisoista Bakusta Yoka saavutti pronssia superraskaasta sarjasta. Vuoden 2010 nuorten kesäolympialaisista Singaporesta Yoka saavutti kultaa. Hänellä on myös yksi nuorten MM-hopea. Yoka on kihloissa nyrkkeilyn olympiavoittajan Estelle Mosselyn kanssa.http://yle.fi/urheilu/3-9110721 == Lähteet == Luokka:Ranskalaiset nyrkkeilijät Luokka:Ranskalaiset olympiavoittajat Luokka:Vuonna 1992 syntyneet Luokka:Elävät henkilöt
Scott Hahn

Scott W. Hahn (s. 28. lokakuuta 1957) on yhdysvaltalainen teologi ja kirjailija. Hän toimii professorina Steubenvillen fransiskaanisessa yliopistossa ja St. Paul Center For Biblical Theology -tutkimuslaitoksen johtajana. Hahn tunnetaan myös katolilaisuuden puolustajana. Hahnin akateemisia teoksia ovat Rome Sweet Home ja Karitsan Illallinen: Messu on kuin Taivas Maan päällä. Katolinen Lighthouse Media on julkaissut hänen teoksistaan useita äänikirjaversioita. Hahn on tunnettu hänen merkittävästä tutkimustyöstään kristinuskon varhaisilta, apostolisilta ajoilta ja erilaisista teoreettisista teoksistaan, jotka käsittelevät varhaisia kirkkoisiä. == Lähteet == Luokka:Vuonna 1957 syntyneet Luokka:Yhdysvaltalaiset teologit Luokka:Kristilliset apologistit Luokka:Elävät henkilöt
Saksin kuningaskunta

Saksin kuningaskunta () oli vuosina 1806–1918 kuningaskunta nykyisen Saksan alueella. Sen pääkaupunki oli Dresden. Kuningaskunta yhdistyi Saksan keisarikuntaan vuonna 1871, mutta säilyi nimellisenä monarkiana keisarikunnan kukistumiseen asti, jolloin siitä tuli vapaavaltio. == Historia == === Vaaliruhtinaskunta === Vuonna 1423 Askanian suvun hallitsema Saksin vaaliruhtinaskunta päätyi Wettinin suvulle, jotka olivat jo valmiiksi Meissenin rajakreivejä ja lääninherroja Thüringenissä. Näin muodostui uusi, voimakas ruhtinaskunta. Saksin nimi vakiintui tälle alkuperäistä saksilaisaluetta hieman etelämpänä sijaitsevalle alueelle, joka alun perin oli thuringiheimon ja slaavilaisten vendien asuma-aluetta. Saksi oli myöhäiskeskiajan ja uuden ajan merkittäviä saksalaisia valtioita. Sen hallitsijat olivat vaaliruhtinaita, joilla yhtenä harvoista oli oikeus ottaa osaa keisarinvaaliin. Vaaliruhtinas Fredrik August I (August Väkevä) kääntyi kuitenkin luterilaisuudesta katolisuuteen pyrkiessään Puolan kuninkaaksi, ja Saksi menetti johtoasemansa protestanttisten ruhtinaiden joukossa Preussille. Saksi oli kuitenkin edelleen keskitason vaikuttaja Euroopan politiikassa. === Kuningaskunta === Kun Pyhä saksalais-roomalainen keisarikunta hajosi vuonna 1806, Saksista tuli kuningaskunta ja vaaliruhtinas Fredrik August III:sta tuli kuningas Fredrik August I. Hän teki erehdyksen jäämällä liian pitkään uskolliseksi Napoleonille, ja hänet vangittiin. Preussi pyrki anastamaan kaikki hänen maansa 1813. Itävallan, Ranskan ja Britannian vastustuksesta huolimatta Fredrik August kuitenkin palautettiin valtaan Wienin kongressissa, mutta hän menetti Preussille pohjoisimmat osat maistaan. Näistä maista tuli Preussin Saksin maakunta, joka kuuluu nykyisin Saksi-Anhaltin osavaltioon. Saksin kuninkaille jäljelle jäänyt osa vastasi suunnilleen nykyistä Saksin vapaavaltiota, joskin Saksin vapaavaltioon liitettiin joitakin Preussin anastamia alueita. Vuosien 1848–1849 vallankumouksessa Saksista tuli vallankumouksellisten pesä, ja muun muassa anarkisti Mihail Bakunin, hovisäveltäjä Richard Wagner sekä arkkitehti Gottfried Semper ottivat osaa toukokuun 1849 kansannousuun. Vuodesta 1871 Saksin kuningaskunta oli osa Saksan keisarikuntaa, mutta sitä hallitsivat edelleen Wettin-sukuiset kuninkaat. Heidät syrjäytettiin ja kuningaskunta kumottiin vuoden 1918 marraskuun vallankumouksessa. Vuoden 1918 jälkeen Saksi oli osavaltio Weimarin tasavallassa mutta päätyi natsi-Saksan jälkeen Neuvostoliiton miehittämäksi. Saksan demokraattinen tasavalta purki osavaltion 1952, mutta Saksan jälleenyhdistyttyä vuonna 1990 Saksin osavaltio palautettiin ja se on nyt yksi Saksan osavaltioista (liittomaista). == Saksin kuninkaat == * Fredrik August I 1806–1827 * Anton 1827–1836 * Fredrik August II 1836–1854 * Juhana I 1854–1873 * Albert 1873–1902 * Yrjö I 1902–1904 * Fredrik August III 1904–1918 == Katso myös == * Constitution of the Kingdom of Saxony == Lähteet == == Aiheesta muualla == *
QWERTZ

thumb|260px|Euroopassa käytettyjen näppäimistöjen asettelu QWERTZ tai QWERTZU on yksi yleisimmistä kirjoituskonetyyppisten näppäimistöjen asetteluista. Sitä käytetään pääosin Keski-Euroopan maissa lukuun ottamatta Puolaa, jossa QWERTY- asettelu on suuremmassa suosiossa. Asettelun nimi tulee QWERTZ-tyyppisten näppäimistöjen ensimmäisistä kirjaimista vasemmalta oikealle; Q, W, E, R, T ja Z. Huomattavin ero QWERTZ- ja QWERTY-asetteluissa on se, että QWERTZ- asettelussa ”Y” on samalla paikalla kuin ”Z” QWERTY-asettelussa. ==Kuvia== Tiedosto:KB_Germany.svg|Saksassa ja Itävallassa käytetty QWERTZ-tyyppinen näppäimistö. Tiedosto:KB_Swiss.svg|Sveitsissä käytetty QWERTZ-tyyppinen näppäimistö. Tiedosto:KB_Slovene.svg|Sloveniassa, Serbiassa, Montenegrossa, Kroatiassa ja Bosnia-Herzegovinassa käytetty QWERTZ-tyyppinen näppäimistö. Tiedosto:KB_Hungary.svg|Unkarissa käytetty QWERTZ-tyyppinen näppäimistö. Tiedosto:BlackBerry_Torch_QWERTZ_Keyboard.jpg|BlackBerry Torchin QWERTZ- näppäimistö. Tiedosto:QWERTZ_swiss.jpg|Vanhan sveitsiläisen kirjoituskoneen QWERTZ-näppäimistö. ==Katso myös== *QWERTY *AZERTY ==Lähteet== *The Ultimate Guide to Computer Keyboards Around the World Luokka:Näppäimistöt
José Fernández

José D. Fernández (31. heinäkuuta 1992 Santa Clara – 25. syyskuuta 2016 Miami Beach, Florida, Yhdysvallat) oli kuubalainen baseballpelaaja, joka edusti vuodesta 2013 lähtien MLB:n Miami Marlinsia. Hänen pelipaikkansa oli syöttäjä. Fernández valittiin tulokaskautensa 2013 päätteeksi National Leaguen vuoden tulokkaaksi. Lisäksi hänet valittiin kahdesti MLB:n tähdistöotteluun. Fernández loikkasi Kuubasta Yhdysvaltoihin perheensä kanssa vuonna 2008 neljännellä yrityksellään. Hän sai Yhdysvaltain kansalaisuuden vuonna 2015. Fernández kuoli 25. syyskuuta 2016 Miami Beachissa sattuneessa veneilyonnettomuudessa. == Lähteet == == Aiheesta muualla == Luokka:Kuubalaiset baseballpelaajat Luokka:Yhdysvaltalaiset baseballpelaajat Luokka:Vuonna 1992 syntyneet Luokka:Vuonna 2016 kuolleet
José Abreu (baseball)

José Dariel Abreu Correa (s. 29. tammikuuta 1987 Cienfuegos) on kuubalainen baseballpelaaja, joka on vuodesta 2014 lähtien edustanut MLB:n Chicago White Soxia. Hänen pelipaikkansa on ykkösvahti. Abreu loikkasi Kuubasta Yhdysvaltoihin elokuussa 2013. Häntä pidettiin tuolloin yleisesti parhaana pelaajana MLB:n ulkopuolella. Abreu solmi vapaana pelaajana White Soxin kanssa kuusivuotisen sopimuksen, arvoltaan 68 miljoonaa dollaria. Abreu valittiin tulokaskautensa 2014 päätteeksi American Leaguen vuoden tulokkaaksi. Lisäksi hänet valittiin myös MLB:n tähdistöotteluun. == Lähteet == Luokka:Kuubalaiset baseballpelaajat Luokka:Vuonna 1987 syntyneet Luokka:Elävät henkilöt
Encyclopaedia Judaica

Encyclopaedia Judaica on englanninkielinen juutalaisuutta, sen historiaa ja juutalaisia käsittelevä tietosanakirja, joka julkaistiin ensimmäisen kerran vuonna 1972,Encyclopaedia Judaica ja se sisälsi yli 21 000 yhdysvaltalaisten, israelilaisten ja eurooppalaisten asiantuntijoiden kirjoittamaa artikkelia vuonna 2007. Tämä tekee siitä suurimman juutalaisuutta käsittelevän lähdeteoksen yli 15 000 artikkelia sisältävän Jewish Encyclopedian ohella. Encyclopedia Judaica on julkaistu myös CD-ROM-muodossa, ja CD-ROM-versio sisältää tietosanakirjan tekstien lisäksi noin 100 000 hyperlinkkiä sekä muun muassa videoita, karttoja, diaesityksiä, musiikkia ja heprean kielen sanojen ääntämisohjeita. CD-ROM on yhä saatavilla, mutta sitä ei enää päivitetä.https://web.archive.org/web/20100227082703/http://www.brill.nl/default.aspx?partid=216 ==Lähteet== Luokka:Tietosanakirjat
San Michele al Tagliamento

San Michele al Tagliamento on kunta Pohjois-Italiassa Venetsian metropolikaupungissa Veneton alueella. Se sijaitsee Tagliamentojoen varrella. ==Historia== Kunnan keskusta tuhoutui lähes täysin toisessa maailmansodassa liittoutuneiden pommituksissa. Pommituksia oli kuusikymmentä, joista ensimmäinen oli 14. toukokuuta 1944 ja viimeisin 1. toukokuuta 1945. Suurista tuhoista johtuen se sai lisänimen ”pohjoisen Cassino”. Kunnan kotisivut == Bibione== Kaupungin kylistä tunnetuin on Bibione. Se on suosittu rantalomakohde Adrianmeren rannalla pitkine hiekkarantoineen.Kunnan kotisivut ==Lähteet== ==Aiheesta muualla== Luokka:Venetsian metropolikaupungin kunnat
José Youshimatz

José Manuel Youshimatz Sotomayor (s. 10. toukokuuta 1962 Puebla, Puebla) on uransa päättänyt meksikolainen ratapyöräilijä ja olympiamitalisti. Hän on pituudeltaan 165 cm ja painoi aktiiviurallaan 56 kg. Youshimatz voitti pisteajon olympiapronssia Los Angelesissa 1984. Hän osallistui olympialaisten ratapyöräilyn pisteajoon myös 1988 ollen yhdeksäs ja 1992 sijoittuen neljänneksitoista. Hän sai pisteajossa hopeaa Pan-Amerikan kisoissa 1987. == Lähteet == Luokka:Meksikolaiset ratapyöräilijät Luokka:Meksikolaiset olympiamitalistit Luokka:Vuonna 1962 syntyneet Luokka:Elävät henkilöt
Ylä-Majavesi

Ylä-Majavesi on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylä-Majavesi on osa Liesijoen aluetta. == Maantietoa == Järven pituus on 500 metriä, leveys 400 metriä ja pinta-ala 11 hehtaaria. Se sijaitsee Vekaran kylässä ja on neljästä samalla korkeudella olevasta järvestä keskimmäinen. Muut järvet ovat Ala-Majavesi, Syväjärvi ja Vekarajärvi. Järvellä on yksi lyhyt suo-oja sekä Vekarajärven 70 metriä pitkä Ylä-Majaveden kaakkoiskulmaan laskeva laskuoja. Järven oma laskuoja lähtee sen länsipäästä ja laskee 50 metrin jälkeen Ala-Majaveteen. Veden laskennallinen viipymä järvessä on 29 vuorokautta. Rantaviivan pituus on 1,9 kilometriä. Ranta on moreenipohjaista metsämaata lukuun ottamatta etelärantoja, jotka ovat soistunutta metsää ja peltoa. Rannoille on rakennettu viisi vapaa-ajan asuntoa. Järvestä etelään sijaitsee Mätäsniemen maatila, jonka läpi kulkee Vekaran ja Vahon välinen tie. == Vedenlaatu == Järven vedenlaatua on tutkittu talvella 2010. Se sijaitsee metsävaltaisella ja osittain soistuneella valuma- alueella. Vesi on ruskean väristä ja vedessä on runsaasti humusta. Tämä on tyypillistä suoalueella sijaitseville järville. Vesi on kirkasta ja lisäksi myös hapanta. Veden happamuustaso ei alittanut tutkimusaikana kertaakaan pH- arvoa 6,0. Järven puskurikyky happamoitumista vastaan oli vain välttävä, joten vuodenajat ja sääolot vaikuttivat veden happamuuteen. Järvessä oli vähän ravinteita ja sitä luonnehdittiin karuksi järveksi. Typpipitoisuus oli järvityypille luontaisella tasolla ja fosforipitoisuus oli talvella kohtalaisen alhainen. Kesällä järveä ei tutkittu, mutta sen fosforipitoisuus saattaa kohota hieman kesällä muiden lähijärvien tapaan. Fosforin osalta sen ravinnetaso ylittäisi silloin lievästi rehevöityneen järven tason. Happitilanne oli talvella tyydyttävä. Pintaveden happipitoisuus oli melko hyvä, mutta pohjalla happipitoisuus laski arvoon 2,1 milligrammaa litrassa vettä (mg/l). Humusta oli vedessä paljon, mikä kulutti happea nopeasti. Koko vesimassassa todettiin yleisesti happivajetta. Pintaveden hapen kylläisyysaste oli 51 % ja pohjalla se oli 16 %. Veden nopea vaihtuminen järvessä auttoi happitilannetta omalta osaltaan. Järvi soveltui virkistyskäyttöön melko hyvin, mutta vedenlaatua heikensivät humuksen suuri pitoisuus ja veden happamuus. == Lähteet == Luokka:Liesijoen alue (Sipsiöjärven valuma-alue) Luokka:Viljakkalan järvet
Noale

Noale on kunta Pohjois-Italiassa Venetsian metropolikaupungissa Veneton alueella. ==Nähtävyyksiä== Kaupungin keskustassa on Tempestan linnan (Rocca dei Tempesta) rauniot. Linnan rakensi Tempestan perhe 1200-luvulla. Lisäksi kaupungin muurista on jäljellä kaksi porttia, Torre delle Campane ja Torre dell'Orologio. Kunnan kotisivut Tiedosto:Noale_Torre1.jpg|Torre delle Campane Tiedosto:Noale_Torre2.jpg|Torre dell'Orologio ==Lähteet== ==Aiheesta muualla== Luokka:Venetsian metropolikaupungin kunnat
Haiti kesäolympialaisissa 2012

Haiti osallistui Lontoon olympialaisiin vuonna 2012 joukkueella, johon kuului viisi urheilijaa kahdesta eri lajista. Tämä oli Haitin viidestoista esiintyminen kesäolympialaisissa. Lipunkantajana avajaisissa toimi judoka Linouse Desravine ja päättäjäisissä juoksija Marlena Wesh. Kaikki neljä Haitin joukkueen yleisurheilijaa olivat syntyneet Yhdysvalloissa. == Joukkue == === Judo === *Linouse Delravine - Naisten alle 52 kg === Yleisurheilu === *Moise Joseph - Miesten 800 metrin juoksu *Jeffrey Julmis - Miesten 110 metrin aitajuoksu *Samyr Lainé - Miesten kolmiloikka *Marlena Wesh - Naisten 200 ja 400 metrin juoksut == Lähteet == Luokka:Haiti olympialaisissa Luokka:Valtiot kesäolympialaisissa 2012
Vekarajärvi

Vekarajärvi on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vekarajärvi on osa Liesijoen aluetta. == Maantietoa == Järven pituus on 800 metriä, leveys 600 metriä ja sen pinta-ala on 33 hehtaaria. Se sijaitsee Vekaran kylässä ja on neljästä samalla korkeudella olevan järvestä eteläisin ja suurin. Muut kolme järveä ovat Ala- Majavesi, Ylä-Majavesi ja Syväjärvi. Siihen laskee kuusi pientä metsäojaa sekä yksi Syväjärvestä alkava ja 60 metriä pitkä laskuoja, joka laskee järven pohjoisosaan. Järven oma laskuoja sijaitsee Vekaranniemen länsipuolella ja se laskee 70 metrin pituisena Ylä-Majaveteen. Veden laskennallinen viipymä järvessä on 167 vuorokautta. Rantaviivan pituus on 2,9 kilometriä. Järvessä on kaksi pientä luotomaista saarta. Ranta on pääosin metsämaata lukuun ottamatta länsirantoja, jotka ovat peltomaata tai ojitettua suota. Järven ympäristössä sijaitsee kaksi maatilaa ja rannoille on rakennettu kuusi vapaa-ajan asuntoa. Syväjärven ja Vekarajärven välisellä kannaksella sijaitsee Piilopirtti. == Vedenlaatu == Järven vedenlaatua on tutkittu alkutalvella vuosina 1981 ja 1992. Sen kautta laskevat valuma-alueen yläpuoliset järvet, joiden vedenlaatu on Vekarajärven kanssa hyvin samanlaisia. Veden väri on ruskea ja siinä on runsaasti humusta. Nämä piirteet syntyvät yleensä suo- ja metsävaltaisilla valuma-alueilla. Vesi on kuitenkin kirkasta. Humusjärvet ovat yleensä happamia ja näin on myös Vekarajärvi, jonka happamuustaso on alle pH 6,0. Tämä arvo vaihtelee vuodenaikojen ja sään mukaan, koska järven pyskurikyky happamoitumista vastaan on jo heikko. Vuonna 1981 järven rehevyystaso oli lievästi rehevöityneiden järvien tasoa. Vuonna 1992 veden fosforipitoisuus alitti karujen vesien raja-arvon 12 mikrogrammaa litrassa vettä eli µg/l. Samaan aikaan typpipitoisuus oli luontaisille järville ominainen. Kesällä fosforipitoisuus kohoaa, joten kokonaisuudessaan arvio lievästä rehevöitymisestä lienee totuudenmukainen. Veden happipitoisuus oli tutkittuina ajankohtina erinomaisen hyvä. Pintavesien happipitoisuus vaihteli välillä 9,9–12,0 milligrammaa litrassa vettä (mg/l). Pohjassa se oli 6,6–9,3 mg/l. Vekarajärvi soveltuu virkistyskäyttöön melko hyvin. Vedenlaatua heikensivät suuri humuspitoisuus ja kohonneet ravinnepitoisuudet. == Lähteet == Luokka:Liesijoen alue (Sipsiöjärven valuma-alue) Luokka:Viljakkalan järvet
Syväjärvi (Ylöjärvi)

Syväjärvi on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Syväjärvi on osa Liesijoen aluetta. == Maantietoa == Järven pituus on 850 metriä, leveys 250 metriä ja sen pinta-ala on 15 hehtaaria. Se on Vekaran kylässä neljän samalla korkeudella olevista järvistä pohjoisin. Muut kolme järveä ovat Ala-Majavesi, Ylä-Majavesi ja Vekarajärvi. Siihen laskee kuusi metsäojaa, joista pisin laskee järven pohjoispäähän. Oja on yli kilometrin mittainen Hankolammen laskuoja. Samaan ojaan yhtyy lounaasta Kangaslammien eteläisimmän lammen laskuoja ja koillisesta Hankojärven laskuoja. Järven oma laskuoja lähtee sen kaakkoispäästä, missä 70 metrinen oja laskee Vekarajärveen. Veden laskennallinen viipymä järvessä on 142 vuorokautta. Rantaviivan pituus on 2,3 kilometriä. Rannat ovat pääosin metsämaata, jossa on kalliopaljastumia ja pari jyrkännettä. Rantaan on rakennettu yksi vapaa-ajan asunto, jonne johtaa tie Vekarasta. Toinen tie kulkee järven pohjoispään ohi ja yhtyy yhdystiehen 2764. Ikaalisten ja Ylöjärven väliselle rajalle on matkaa 700 metriä. == Vedenlaatu == Järven vedenlaatua on tutkittu alkutalvella vuonna 1990. Vesi on ruskean väristä ja siinä on runsaasti humusta. Tämä johtuu valuma-alueella olevista soista ja laajoista metsämaastoista. Vesi on kuitenkin kirkasta. Suovesien tuomasta valumasta johtuu, että vesi on hapanta. Tutkimusvuonna veden happamuustaso laski alle pH 6,0. Tämä arvo vaihtelee vuodenaikojen ja sään mukaan, koska veden puskurikyky happamoitumista vastaan on heikko. Veden fosforipitoisuus oli pintavesissä 14 mikrogrammaa litrassa vettä (µg/l) ja typpipitoisuus 450 µg/l. Järven happipitoisuus oli pintavesissä 11,0 milligrammaa litrassa vettä (mg/l) ja pohjan lähellä 4,9 mg/l. Happitilanne oli siten ajankohtaan nähden erinomaisen hyvä. Lopputalvella happitilanne heikkenee aina hieman, mutta todennäköisesti se pysyi silloinkin vielä hyvänä. Syväjärvi soveltuu virkistyskäyttöön melko hyvin. Vedenlaatua heikensivät vahva humuspitoisuus ja lievästi kohonnut ravinnetaso. == Lähteet == Luokka:Liesijoen alue (Sipsiöjärven valuma-alue) Luokka:Viljakkalan järvet
Kenraali Rafael Urdanetan silta

Kenraali Rafael Urdanetan silta on Venezuelassa sijaitsevan Maracaibojärven suun ylittävä vinoköysisilta. Se valmistui vuonna 1962, ja sen pituus on 8,7 kilometriä. 6\. huhtikuuta 1964 siltaa alittamassa ollut laiva törmäsi siihen, jolloin yksi sillan jänneväleistä sortui veteen. Onnettomuudessa kuoli seitsemän ihmistä. == Lähteet == == Aiheesta muualla == Luokka:Venezuelan sillat Luokka:Vinoköysisillat Luokka:Tieliikennesillat Luokka:Betoniarkkitehtuuri